

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2019

 Lënda**:** Dërgohen raportet e monitorimit për 4-mujorin e parë të vitit 2019

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.99/2018 “Për buxhetin e vitit 2019”, Udhëzimit plotësues Nr.1, datë 17.01.2019 “Për zbatimin e Buxhetit të vitit 2019”, i ndryshuar, si edhe Udhëzimit të Ministrisë së Financave, Nr. 9, datë 20.03.2018 “Për procedurat standarte të zbatimit të buxhetit”, i ndryshuar, pika 45, Udhëzimit nr.22 dt 17.11.2016 “Për procedurat standarte të Monitorimit të buxhetit për njësitë e qeverisjes qëndrore”, ju dërgojmë raportet e monitorimit për 4-mujorin e parë të vitit 2019, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për nëntë programe konkretisht:

* 1. *Planifikim, Menaxhim dhe Administrim*
	2. *Ndihma Juridike*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

Më poshtë paraqitet buxheti i planifikuar për vitin 2019 i Ministrisë së Drejtësisë sipas programeve në formë grafike

Në mijë lekë



**Realizimi i fondeve buxhetore për periudhën 4-mujore sipas Programeve të Ministrisë së Drejtësisë, rezulton si më poshtë:**

Në mijë lekë

Realizimi i Buxhetit sipas Zërave Kryesorë të Shpenzimeve

 Në total për Ministrinë e Drejtësisë, për 4-mujorin e parë të vitit 2019, fondet e akorduara janë realizuar 76% të analizuara si më poshtë:

* Shpenzimet e personelit në masën 83.49 %
* Shpenzimet operative në masën 67.6 %
* Shpenzimet kapitale në masën 63 %

Siç shihet edhe në grafikun e mësipërm, ecuria e realizimit të shpenzimeve është e mirë gjë që tregon se të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** për periudhën 4-mujore, janë realizuar në masën rreth 83.49 %. Realizimi në këto shifra vjen si rezultat i vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimeve operative** janë realizuar në masën 67.6%. Ky realizim në këtë masë vjen si rezultat i mospërfundimit të procedurave të prokurimit nga Ministria e Brendshme dhe planifikimit të fondeve për tu realizuar në periudhat e mëvonshme të vitit.

Ndërsa sa i përket **shpenzimeve kapitale**, janë realizuar në masën 63 %, kundrejt planit të periudhës. Realizimi prej 63 % ka të bëjë me faktin që një pjesë e projekteve të investimeve janë në proces tenderimi nga Ministria e Brendshme nga AKSHI.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim, Administrim”

Ky program përfshin 3 (tre) institucione dhe konkretisht:

1. *Aparatin e Ministrisë*
2. *Agjensinë Kombëtare të Falimentit*
3. *Arkiva Shtetërore e Sistemit Gjyqësor*

Realizimi i shpenzimeve korrente dhe kapitale për këtë program, duke e krahasuar me planifikimin e periudhës është 54 %, sipas zërave kryesorë si më poshtë:

* + Shpenzimet e personelit 54 %
	+ Shpenzimet e tjera operative 80 %
	+ Shpenzimet kapitale 3.15 %
	+ Financimi i huaj 65.5 %

 Gjithsej 54 %

Për programin **Planifikim Menaxhim Administrim,** shpenzimet e personelit janë realizuar në masën 54%. Në realizimim e shpenzimeve të personelit për këtë program, ka ndikuar dhe planifikimi i fondeve të shpenzimeve të personelit të dy institucioneve të reja të të miturve që pritet të krijohen gjatë vitit 2019. Gjithashtu ndikon dhe mosplotësimi i vendeve vakante në Aparatin e Ministrisë. Shpenzimet operative janë realizuar në masën 80%.

Për vitin 2019 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 15 produkte.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitja e projektakteve në fushën e përgjegjësisë shtetërore të Ministrisë së Drejtësisë dhe dhënia e mendimit të specializuar për aktet Ligjore dhe nënligjore të sjellë nga Ministritë e Linjës, përkthimet zyrtare për në fushën penale dhe mirëfunksionimi e Ministrisë së Drejtësisë.

* Produkti i parë është “Projektligje dhe projektvendime të hartuara dhe të vlerësusara”, janë planifikuar 440 akte dhe janë realizuar 440 akte ligjore dhe nënligjore.
* Produkti i dytë “Profesione të lira të monitoruara”, matet me numrin e inspektimeve që kryhen nga sektori i monitorimit të profesioneve të lira. Për këtë produkt janë planifikuar 10 inspektime për vitin 2019 dhe janë realizuar 11 inspektime vetëm në periudhën 4-mujore të vitit. Planifikimi për këtë produkt nuk mund të jetë 100% i saktë pasi inspektimet kryhen në bazë të ankesave të paraqitura pranë Ministrisë së Drejtësisë.
* Produkti i tretë është “Përkthime zyrtare të kryera në fushën penale” nga 12,500 faqe të planifikuara për tu përkthyer janë realizuar 8,170 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen përkthyes të jashtëm të liçensuar.
* Produkti i katërt “të mitur të mbikqyrur”. Ky produkt lidhet me krijimin e institucionit “Qëndra e Parandalimit të Krimeve të të Miturve”. Aktualisht është miratuar Vendimi i Këshillit të Ministrave Nr.314, datë 15.05.2019 për "Organizimin, funksionimin, si dhe përcaktimin e rregullimeve specifike lidhur me strukturën dhe organikën e Qendrës së Parandalimit të Krimeve të të miturve”. Miratimi i këtij vendimi i hap rrugën krijimit të Qendrës së Parandalimit të Krimeve të të Miturve.
* Produkti i pestë “të mitur të trajtuar’. Për këtë produkt brenda 4 mujorit të parë të vitit 2019 është miratuar Vendimi i Këshillit të Ministrave Nr.233, datë 17.04.2019 "Për përcaktimin e rregullimeve të veçanta lidhur me funksionimin e mjediseve, të nivelit të sigurisë së tyre dhe standardet e programeve të edukimit e të rehabilitimit, në rastet e kufizimit të lirisë së të miturve". Gjithashtu është përgatitur edhe draft dokumentet si më poshtë:
* Rregullorja e Institucionit të Kufizimit të Lirisë
* Programi Rehabilitues

**Arkivi Shtetëror për Sistemin Gjyqësor** ka si objektiv pranimin për administrim dhe ruajtje të përhershme të dokumentave me rëndësi historike dhe kombëtare të gjykatave të shkallës se parë dhe të dytë. Realizimi i shpenzimeve për vitin periudhën 4-mujore për këtë program, i krahasuar me planin e periudhës, është në **masën 65 %.** Produkti i këtij institucioni është “Përthithja e fondeve arkivore të gjykatave”. Nga 15,000 dosje që janë të planifikuara janë përthithur 9,489 dosje (të dërguara nga gjykatat). Theksojmë se, realizimi i këtij produkti në masën 63% lidhet me faktin që planifikimi i tij është bërë i përafërt, pasi nuk mund të përcaktohet me saktësi numri i dosjeve që mund të dërgojnë gjykatat.

**Agjencia e Kombëtare e Falimentit**

Agjencia Kombëtare e Falimentit ka planifikuar produktin “mbikqyrja dhe liçensimi i administratorëve të falimentit”. Për 4 mujorin e parë ky produkt nuk është realizuar, pasi nuk ka përfunduar proçesi i rishikimit të akteve nënligjore. Ndërsa sa i përket licensimit të administratorëve të falimenti, ky proçes kryhet në bazë të kërkesave të paraqitura prej tyre. Për 4-mujorin e parë të vitit 2019, nuk është paraqitur asnjë kërkesë për liçensim të administratorëve të falimentit.

Shpenzimet kapitale **“Planifikim, Menaxhim dhe Administrim”** janë realizuar rreth 3.2 %.

Shpenzimet kapitale për ***Apartin e Mnistrisë*** janë të përbëhen nga 6 projekte. Ecuria e realizimit të tyre jepet më poshtë:

1. Për projektin “Rikonstruksioni i ambjenteve të Arkivës Shtetërore të Sistemit Gjyqësor” është në proces të hartimit të projektzbatimit.
2. Për projektin “Pajisje elektronike” i është dërguar kërkesa AKSHI-t për prokurim. Pritet të kryhet procedura e prokurimit nga AKSHI.
3. Për projektin “Pajisje zyre” është realizuar në masën 82.3%, diferenca prej rreth 88,000 lekë është në proçes prokurimi.
4. Për projektin “Sistem Elektronik për Digitalizimin e Arkivës Gjyqësore Lundër” është në proces të rivlerësimit të kontratës.
5. Projekti “Rehabilitimi emergjent i Arkivës së Ministrisë së Drejtësisë” është në proces të hartimit të dokumentave standarte të tenderit.
6. TVSH-Misioni Euralius, është bërë likuidimi sipas faturave të paraqitura pranë Sektorit të Financës.

Për ***Agjencinë Kombëtare të Falimentit*** janë planifikuar blerje pajisje zyre, të cilat do të blihen gjatë 4-mujorit të dytë të vitit 2019.

Për ***Arkivën Shtetërore të Sistemit Gjyqësor*** është kryer blerja dhe marrja në dorëzim e pajisjeve elektronike. Likujdimi është bërë në muajin Maj.

Detyrimet e prapambetura të Programit “Planifikim, Menaxhim dhe Administrim**”** për vitin 2019, janë rreth 121,6 milionë lekë të Aparatit të Ministrisë,  nga të cilat 68,4 milionë lekë janë shpenzime kapitale dhe 3,5 milionë lekë janë shpenzime mirëmbajtje ndaj subjektit Ratech sh.p.k për kontratën Nr.8383/10 datë 21/02/2017 për projektin “Përmirësimi Sistemit të Mbikqyrjes Elektronike në Fushën Penale”, 28.8 milionë lekë për subjektin Soft & Solution për projektin “Sistem elektronik për Digitalizimin e Arkivës Gjyqësore Lundër “ dhe 20.8 milionë lekë janë detyrime të prapambetura për vendime gjyqësore.

1. **Programi: “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, e gjitha kjo në zbatim të ligjit për Nihmën Juridike Falas. Shpenzimet nuk janë realizuar pasi Drejtoria e Ndihmës Juridike është krijuar në muajin Mars të vitit 2019. Realizimi i shpenzime i krahasuar me planin e periudhës është në masën 6.8%. Shpenzimet operative janë realizuar në masën 2.6%, pasi kjo drejtori është në proces të rekrutimit të punonjësve të rinj.

* Shpenzime personeli 19 %
* Shpenzime operative 2.6 %
* Shpenzime kapitale 0%

 **Gjithsej 6.8 %**

* Produkti i parë “Ndihmë juridike parësore dhe dytësore” është realizuar në terma sasiorë nga 10 raste të planifikuar janë realizuar 10 raste.
* Produkti i dytë për këtë institucion është “Ndihmë juridike falas për gra në nevojë”, nga 6 raste të planifikuara janë realizuar 6 raste.
1. **Programi “Publikime Zyrtare”**

Realizimi i shpenzimeve për periudhën 4-mujore për këtë program, i krahasuar me planin e periudhës, është në **masën 87 %,** ose sipas zërave kryesorë:

* + Shpenzimet e personelit 92 %
	+ Shpenzimet e tjera operative 44 %
	+ Shpenzimet kapitale 100%

 Gjithsej 87 %

Realizimi i shpenzimeve të programit është nivele të mira, shpenzimet e personelit janë realizuar rreth 92%, pasi nuk janë plotësuar të gjithë vendet vakante në strukturën organike. Shpenzimet operative janë realizuar 44%. Realizimi në këtë masë ka ardhur si pasojë e zgjatjes së procedurave të prokurimit për “Blerje materiale ndihmëse për shtypshkronjën” dhe “Shtypja e kapakëve tek të tretët” “Blerje letër dhe kancelari”, procedurë e cila po realizohet nga Agjensia e Blerjeve të Përqënduara dhe kursimit të fondeve në zërat e shpenzimeve për ujë, energji, shërbime telefonike dhe postare.

Për vitin 2019 janë parashikuar 4 produkte “Botimi i akteve në fletoren zyrtare brenda afateve ligjore” nga 72 akte të planifikuara për tu botuar janë realizuar 76 botime pasi prurjet për botime kanë qënë më të mëdha sesa parashikimi dhe janë realizuar të gjitha në kohë dhe brenda afatave ligjore. Produkti “Botime Kode dhe Përmbledhëse Legjislacioni” janë planifikuar 2 (dy) dhe realizuar 1 (një) kod. Realizimi jo i plotë i produktit ka ardhur për shkak të mungesës së materialeve ndihmëse të cilat janë në proces prokurimi. Puna në redaksi për botimet e planifikuara ka përfundur, mbetet vetëm procesi i printimit. Produkti “Botimi në hard copy i Buletinit të Njoftimeve Zyrtare” nga 16 buletine të planifikuara janë botuar 16 buletine. Ky produkt është realizuar 100% sipas parashikimit. Produkti “Botimi elektronik i fletores zyrtare, i buletinit të njoftimeve zyrtare, kodeve dhe përmbledhëseve të legjislacionit” nga 90 botime të planifikuara janë botuar 93, pasi sasia e akteve të ardhura ka qënë më e madhe se parashikimi.

Veçori e këtij programi sa i përket tejkalimit apo mosrealizimit të produkteve sipas parashikimit, është se QBZ boton akte të cilat vijnë për botim nga institucione të tjera dhe kjo është arsyeja e planifikimit të sasisë së produkteve me përafërsi.

Qendra e Botimeve Zyrtare në zërin Investime ka planifikuar projektin “Ndërtimi i arkivës elektronike të motorrit të kërkimit” në vlerën 10 milionë lekë. Ky projekt është realizuar 100%.

*Për sa i përket detyrimeve të prapambetura, institucioni i QBZ nuk ka krijuar dhe nuk ka patur detyrime gjatë periudhave të kaluara dhe në vazhdim.*

1. **Programi “Mjekësia Ligjore”**

Ky program, për periudhën e 4 mujorit ë parë, ka realizuar **77 % t**ëfondeve ë planifikuara për këë periudhë. Ecuria e realizimit të zërave të shpenzimeve paraqitet si më poshtë:

* + Shpenzimet e personelit 90 %
	+ Shpenzimet e tjera operative 76 %
	+ Shpenzimet kapitale 0 %

 Gjithsej 77 %

Realizimi i shpenzimeve të personelit në masën 90%, vjen për shkak të vendeve vakant në organikë. Shpenzimet operative janë realizuar në masën 76%, pasi tenderi "Blerje materiale dhe pajisje laboratori" (reagent) ëshë në procedurë prokurimi.

Institucioni i Mjekësisë Ligjore në funksion të përmbushjes së objektivave të tij, ka parashikuar produktin e akteve të ekspertimit. Për periudhën e 4 mujorit të parë, janë kryer 4,307 akte ekspertimi nga 5,167 të planifikuara. Realizimi në këtë masë i produktit lidhet me faktin që aktet e ekspertimit bëhen mbi bazën e kërkesave të ardhura. Për këtë arsye edhe planifikimi ëshë i përafërt.

Ecuria e realizimit ë shpenzimeve kapitale për këtë institucion sipas projekteve paraqitet si më poshë:

* Blerje kompjutera dhe printera. Ky projekt në proces prokurimi pas miratimit të marrë nga AKSHI.
* Për projektin blerje pajisje autopsie, është lidhur kontrata dhe pritet lëvrimi i mallit dhe më pas të bëhet likuidimi.
* Për projektin “Rikonstruksion i ambjenteve të brendshme të IML”, është bërë vlerësimi i ofertave dhe pritet përfundimi i afatit të ankimimit.

 *Detyrime të prapambetura të krijuara rishtazi Instituti i Mjekësisë Ligjore nuk ka.*

1. **Programi “Sistemi i Burgjeve”**

Buxheti i Sistemit Burgjeve zë rreth 47.5 % të totalit të buxhetit të Ministrisë së Drejtësisë. Realizimi i shpenzimeve totale për 4-mujorin e parë të vitit 2019 është 83 %. Ecuria e realizimit të shpenzimeve korrente dhe kapitale paraqitet si më poshtë:

* + Shpenzimet e personelit 90.6%
	+ Shpenzimet e tjera operative 63 %
	+ Shpenzimet kapitale 85%

Gjithsej 83 %

Për këtë program janë parashikuar 5 produkte me shpenzime korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar gra të trajtuara në I.E.V.P
4. Të dënuar të mitur të trajtuara në I.E.V.P
5. Të dënuar të trajtuar me shërbim shëndetësor

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar. Këto produkte janë realizuar të gjithë plotësisht sipas planifikimit. Produkti i parë “Administraë funksionale” është realizuar në masën 97%. Numri faktik i punonjësve gjatë 4-mujorit të parë të vitit 2019 është 4420 punonjës nga 4553 punonjës të planifikuar.

Produkti i dytë “të dënuar burra” nga 5,242 të dënuar burra të planifikuar janë trajtuar po 5242 të dënuar. Në krahasim me vitin 2018 rezulton një rritje e të dënuarve burra me 62 të dënuar.

Për periudhën 4 mujore janë trajtuar 98 të dënuara gra nga 98 të planifikuara. Për këtë kategori, janë krijuar kushte të veçanta të vuajtjes së dënimit, janë krijuar mundësi për pjesëmarrje në programe kualifikimi për të patur mundësi punësimi pas vuajtjes së dënimit.

Për sa i përket të dënuarve të mitur, është ulur numri i tyre me 6 të mitur për 4-mujorin e parë të vitit 2019 në krahasim me vitin 2018, për shkak të daljeve nga institucionet e të miturve, sipas Vendimeve të Gjykatave.

Për 4-mujorin e parë të vitit 2019, numri i të dënuarve të trajtuar me shërbim shëndetësor është 599 të dënuar nga 599 të planifikuar.

Për sa i përket shpenzimeve kapitale ato janë realizuar 85%, nga 206 milionë lekë të parashikuara për 4-mujorin e parë të vitit 2019 janë realizuar 176 milionë lekë.

Ecuria e realizimit të projekteve të investimeve për 4 mujorin e parë të vitit 2019 paraqitet si më poshtë:

1. Studime projektime, në vlerën 1 milionë lekë. Ky projekt është në fazën e përgatitjes së projektit.
2. Blerje automjete për Sistemin e Burgjeve në vlerën 36 milionë lekë. Projekti është në fazën e prokurimit nga Ministria e Punëve të Brendshme.
3. Blerje pajisje të ndryshme për Sistemin e Burgjeve planifikuar 165 milionë lekë, janë realizuar 145,9 milionë lekë. Diferenca është në proces prokurimi.
4. Rikonstruksioni i ambjenteve të zyrave të Drejtorisë së Përgjithshme të Burgjeve dhe qendra e trajnimeve vlera e planifikuar është 71.4 milionë lekë. Është marrë në dorëzim hartimi i projekt zbatimit dhe po vijohet me hartimin e dokumentave për prokurim.
5. Krijimi i sistemit Upgrade për zyrën e gjëndjes gjyqësore (vërtetimi i gjëndjes gjyqësore) planifikuar 25.2 milionë lekë realizuar 15.9 milionë lekë për disa zëra të kontratës. Pjesa tjetër është në proces realizimi të kontratës.
6. Krijimi i databasës për sigurimin e kushteve normale të punës dhe ruajtjen e të dhënave për Sistemin të Burgjeve, informatizimi i regjistrit themeltar të periudhës së dënimit planifikuar në vlerën 10.9 milion lekë është realizuar 5.9 milionë lekë. Fondi prej 5 milion lekë, kursim nga prokurimi do të rialokohet në projektin pajisje të ndryshme për sistemin e burgjeve.
7. Rikonstruksion i godinës së vuajtjes së dënimit në I.E.V.P Lezhë është planifikuar 27.2 milionë dhe realizuar 8.2 milionë lekë. Është lidhur kontrata, vazhdojnë punimet e investimit sipas kushteve të kontratës.
8. Përmirësim i infrastrukturës së furnizimit me ujë në I.E.V.P Peqin, Lezhë, Fushë-Krujë është planifikuar fondi prej 13 milionë lekë është në proces prokurimi.
9. Përmirësimi i infrastrukturës ndërtimore në I.E.V.P Vaqarr, Lezhë dhe Jordan Misja në vlerën 67.5 milionë lekë. Ky projekt është në proces prokurimi.
10. Përmirësimi i infrastrukturës ndërtimore në I.E.V.P Korçë dhe Sarandë është planifikuar 9.6 milionë lekë. Është publikuar në sistemin e APP-së për prokurim.
11. Pajisje ndërlidhje në sistemin e burgjeve 5 milionë lekë të planifikuara. Është lidhur kontrata, është bërë implementimi i sistemit sipas kushteve kontratës, marrë në dorëzim nga grupi i punës, do të bëhet likuidimi në vazhdim.

*Detyrimet e prapambetura janë raportuar 11 milionë lekë. Për I.E.V.P Fier janë 5.2 milionë lekë detyrime të Ujësjellës Kanalizime Fier, dhe 5.8 milionë lekë detyrim ndaj subjektit Advanced Business Solutions-ABS shpk për kontratën e lidhur nga AKSHI. Gjatë rishikimit të buxhetit do të shikohet mundësia për të bërë shlyerjen e detyrimit të krijuara rishtazi.*

1. **Programi Shërbimi i Përmbarimit Gjyqësor”**

Realizimi i shpenzimeve për vitin 2019, krahasuar me buxhetin e akorduar të periudhës, është në **masën 63%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 81.5 %
	+ Shpenzimet e tjera operative 44.4 %
	+ Shpenzimet kapitale 0 %

Gjithsej 63 %

Realizimi 81.5 % në shpenzimet e personelit vjen si rezultat i 4 vendeve vakante gjatë periudhës 4-mujore në Shërbimin Përmbarimor Gjyqësor, ndërsa për sa i përket shpenzimeve operative, janë realizuar 44% pasi një pjesë e fondeve janë në prokurim të përqëndruar në Ministrinë e Punëve të Brendshme (fondet për kancelari dhe materiale zyre). Karburanti do të realizohet në periudhat në vijim dhe procedura e prokurimit për “shërbimin të sigurimit dhe ruajtjes” është duke u kryer.

Shpenzimet kapitale janë parashikuar për projektin “Blerje pajisje elektronike”, prokurim i cili do të realizohet nga AKSHI.

Janë parashikuar 3 produkte për periudhën aktuale, “Ekzekutimi i titujve ekzekutivë”, “Menaxhimi i shërbimit përmbarimor gjyqësor” dhe “Ekzekutimi për çdo urdhër mbrojtje”. Produkti i parë është realizuar plotësisht, janë ekzekutuar 3,062 tituj ekzekutivë gjatë periudhës 4-mujore, kundrejt 3,000 tituj ekzekutivë të planifikuar. Produkti i dytë është realizuar plotësisht sipas parashikimit dhe për produktin e tretë kanë ardhur për ekzekutim 279 urdhra mbrojtjeje, kundrejt 150 urdhëra të planifikuar për 4-mujorin e parë. Planifikimi për këtë produkt bëhet i përafërt, pasi sasia e tyre varet nga urdhërat që dërgon gjykata.

*Ky institucion nuk ka krijuar detyrime të prapambetura për vitin 2019.*

1. **Programi “Shërbimi për Çështjet e Birësimeve”**

Ky program, për periudhën 4-mujore, ka realizuar treguesit e buxhetit në **masën 36%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 52 %
	+ Shpenzimet e tjera operative 13 %
	+ Shpenzimet kapitale 0%

 Gjithsej 36 %,

Realizimi i fondeve në shpenzime personeli 52% vjen si rezultat i 2 vendeve vakante në organikën e Komitetit Shqiptar të Birësimeve. Realizimi i shpenzimeve operative prej 86% vjen si rezultat i mosrealizimit të mbledhjeve të bordit të KSHB të planifikuara, nuk është realizuar procedura për blerje karburanti dhe gjatë procedurave të prokurimit kemi kursime të fondeve. Për periudhën 4-mujore të vitit 2019, ky program ka parashikuar tre produkte “Birësime të realizuara brenda dhe jashtë vendit” nga 15 birësime të planifikuara janë realizuar 8. Produkti është realizuar në masën 53,3% pasi është ulur numrit i dosjeve të fëmijëve të dorëzuara nga institucionet e përkujdesit social pranë institucionit tonë. Në vijim, parashikohet rritje e numrit të birësimeve deri në vlerën e parashikuar të tyre. Produkti “Pajisje zyre të blera” dhe “Pajisje elektronike të blera” nuk janë realizuar pasi pajisjet elektronike dhe pajisjet e zyrës që nevojiten për ushtrimin normal të veprimtarisë së punës së institucionit tonë, janë parashikuar në regjistrin e parashikimeve të prokurimeve publike për t'u blerë në muajin Qershor 2019.

*Ky institucion nuk ka krijuar detyrime të prapambetura për vitin 2019.*

1. Programi “Shërbimi i Kthimit dhe Kompensimit të Pronave”

Në këtë program bëjnë pjesë Agjencia e Trajtimit të Pronave dhe ALUIZNI. Realizimi i shpenzimeve buxhetore për 4-mujorin e parë të vitit 2019, krahasuar me buxhetin e planifikuar të periudhës, është në **masën 75 %**. Realizimi i shpenzimeve të këtyre 2 institucioneve, sipas zërave kryesorë, rezulton si më poshtë:

* + Shpenzimet e personelit 91 %
	+ Shpenzimet e tjera operative 55.5 %
	+ Fondi për kompensimin e ish pronarëve 73%
	+ Shpenzimet kapitale 0 %

Gjithsej për shpenzimet buxhetore 75%

Për 4-mujorin e parë të vitit 2019, Shërbimi i Kthimit dhe Kompensimit të Pronave, ka planifikuar 7 produkte për të përmbushur sa më mirë objektivat e institucionit.

1. Objektivi i parë i ATP-së është të kryej proçesin e vlerësimit financiar të vendimeve përfundimtare nga viti 1993 e në vijim dhe të shpërndajë Fondin Special të Kompensimit sipas akteve ligjore në fuqi. Për realizimin e këtij objektivi janë planifikuar katër produkte si më poshtë:
* Regjistri i Vendimeve Përfundimtare për kompensim që kanë njohur këtë të drejtë, të vlerësuara sipas metodologjisë së miratuar në ligj dhe Akteve nënligjore. Për këtë produkt, janë planifikuar të realizohen 1346 vendime gjatë periudhës 4-mujore të cilat janë realizuar plotësisht.
* Numri i vendimeve të ankimuara në gjykatë është planifikuar 280 dhe nga vendimet e nxjerra janë ankimuar 280 vendime, ky produkt është realizuar plotësisht.
* Shpërndarja e fondit fizik dhe financiar. Janë planifikuar 83 subjekte dhe janë realizuar 83, subjektet që kanë përfituar janë ata që kanë aplikuar me kërkesë të veçantë.
* Vendimet nga oborret në përdorim nga 52 vendime të planifikuara janë realizuar 52, ky produkt është realizuar 100%.
1. Objektivi i dytë është kryeja e procesit të trajtimit të pronësisë për dosjet pa vendim që ndodhen pranë institucionit dhe dosjet e reja që u hapen në kuadër të ligjit. Për matjen e këtij objektivi është planifikuar produkti
* Trajtimi i kërkesave për njohje pronësie ndër vite, i cili për periudhën 4-mujore është planifikuar 3,000 raste të cilat janë realizuar plotësisht.
1. Objektivi i tretë për programin është legalizimi dhe përpunimi i informacionit tekniko-ligjor për ndërtimet informale. Për realizimin e këtij objektivi janë planifikuar dy produkte.
* Produkti i parë është shpërndarja e fondit të ALUIZNI-t nga 452 çështje të planifikuara janë realizuar 452. Ky produkt është realizuar 100%.
* Produkti i dytë është legalizimi dhe përpunimi i informacionit tekniko ligjor për ndërtimet informale numri i lejeve të planifuara janë 3563 dhe janë realizuar 3563 raste.

Shpenzimet kapitale për Agjencinë e Trajtimit të Pronave dhe ALUIZNI-n, janë planifikuar “Blerje pajisje elektronike”. ATP ka marrë miratim nga AKSHI për kryerjen e procedurave për prokurim nga vetë institucioni ndërsa ALUIZNI ka dërguar kërkesat e detajuara pranë AKSHI-t dhe është në pritje të kryerjes së procedurave të prokurimit nga ana e tyre.

*ATP nuk ka detyrime të krijuara rishtazi për periudhën 4-mujore, ndërsa ALUIZNI ka raportuar si detyrime të prapambetura vendime gjyqësore në vlerën 1,2 milionë lekë.*

1. **Programi “Shërbimi i Provës”**

Realizimi i shpenzimeve për 4-mujorin e parë të vitit 2019, krahasuar me buxhetin e periudhës, është në **masën 63%,** sipas zërave kryesorë është si më poshtë:

* + Shpenzimet e personelit 76 %
	+ Shpenzimet e tjera operative 60 %
	+ Shpenzimet kapitale 0%

 **Gjithsej 63%**

Shpenzimet e personelit janë realizuar 76% kjo për shkak se struktura organike e institucionit nuk është e plotësuar me staf, aktualisht ka 10 vende vakante. Për sa i përket shpenzimeve operative, ato janë realizuar 60%, mos realizimi ka ardhur si rezultat i fondeve të planifikuara për shpenzime korrente (energji, ujë, posta korriere, shërbime telefonike) si dhe me fondet e lira për udhëtim e dieta brenda vendit. Gjithashtu shpenzimet për ambjente me qira nuk janë realizuar pasi zyrat vendore ende nuk janë larguar nga ambjentet në varësi të bashkive, prefekturave dhe Gjykata. Fondet e parashikuara do të realizohen në periudhat në vazhdim. Teprica e fondeve të lira vjen si rezultat i Prokurimeve të cilat janë ende në proces ose dhe ato që prokurohen nga Ministria e Punëve të Brendshme.

Gjatë 4-mujorit të parë të vitit 2019, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti “Persona të mbikqyrur” janë mbikqyrur 6 944 persona nga 6 680 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Ky produkt është realizuar 100%. Produkti i dytë, nga 7 persona të dënuar të mbikqyrur me pajisje elektronike të planifikuar për periudhën, janë mbikqyrur 5 të tillë. Produkti i tretë “Gra të dënuara të përfshira në programe riintegrimi” nga 730 të planifikuara janë përfshirë 668 gra në këto programe. Produkti “Të mitur nën mbikqyrje të shërbimit të provës” nga 216 të mitur të planifikuar, janë mbikqyrur 242 të mitur.

Për shpenzimet kapitale janë parashikuar dy projekte “Pajisje zyre të blera” dhe “Rikonstruksioni i ndërtesës së DPSHP”. Për projektin e parë “Blerje pajisje elektronike”, është bërë kërkesë për rialokim fondesh për të blerë pajisje elektronike për mirëfunksionimin e Drejtorisë së Përgjithshme të Shërbimit të Provës. Për projektin e dytë është lidhur kontrata, në pritje të përllogaritjes së taksës së ndikimit në infrastrukturë nga Bashkia Tiranë.

 **SEKRETAR I PËRGJITHSHËM**

 **NË MUNGESË DHE ME URDHËR**

 **DREJTOR I PËRGJITHSHËM I DREJTORISË**

**RREGULLATORE E ÇËSHTJEVE TË DREJTËSISË**

 **Katrin Treska**

Konceptoi: O. Bejte

Pranoi: A.Leka

Miratoi: M. Zisi

3 kopje/ datë 30/05/2019

Bulevardi “Zog I-rë”, [http:www.drejtesia.gov.aI](http://www.drejtesia.gov.aI) Telefon: + 355 4 2233 591